परिवार दलका केन्द्रीय अध्यक्ष ढकालले गत संविधान सभाको निर्वाचनमा प्राप्त मतको आधारमा आफ्नो पार्टीले २ प्रतिशत उम्मेदवार पाउनुपर्ने बताएका छन् । यही मंसिरमा हुने निर्वाचनमा नेकपा एमाले, एमाओवादी केन्द्र, नयाँ शक्ति नेपाल र परिवार दल सहितको गठबन्धनले मतको आधारमा केन्द्र र प्रदेशमा प्रत्यक्ष तथा समानुपातिक तर्फ सांसदको उम्मेदवारी पाउनुपर्ने बताएका छन् । देशको निकास, विकास र शान्तिको लागि सहमतिमा रहेका दलसँग सहकार्य र छलफलबाट सबै कुरा टुङ्गो लाग्नेमा आफु विश्वस्त रहेको समेत अध्यक्ष ढकालले बताए ।
